Corsaren, 1843-07-21
Af en OFJUNKERS Dagbog. Hr. Corsar! Nogle Stumper Papir faldt mig forleden ihænde, og jeg læste dem med lige saa megen Ret, som Procurator Kraft i sin Tid læste de Fiedlerske Papirer - maaskee endog med mere Ret; thi de vare viklede om en Agurk, som min Karl kjøbte til mig hos en Frugthandler. Vedkommendes Navn stod derpaa; men jeg skal samvittighedsfuldt fortie det. Det ene Papir indeholdt vedlagte Brudstykke af hans Dagbog. Det eneste Forunderlige derved er, at han holdt sin "Dagbog" paa saadanne Stumper, og at en Hof- junker har holdt en Dagbog. Maaskee denne sidste Omstændighed er Grund nok til at lade den trykke som en Mærkværdighed. Mandag. Begynder at troe, at jeg virkelig en Hofjunker. Hidtil har det forekommet mig som en Drøm. Hver Nat drømte jeg, at jeg ikke var Hofjunker, men slet og ret Hr..... og vaagnede altid op i Graad. - Var igaar ude paa Bellevue med Kammerjunker B. og Lieutenant V. - Traf en Engelskmand, som søger et Privilegium og anbefalede sig til min Protection, da han troede, at jeg som Hofjunker havde stor Jndflydelse. Det er dog et dumt Folk, disse Engelskmænd. - Var paa Els Concert. - Gud veed, hvem den deilige Tøs var, der sad nede, lige under os. Det maa være et skikkeligt Fruentimmer, for Kammerjunker B. kjender hende ikke. - Fik siden at vide, at Engelstmanden var en Portugiser. Tirsdag. Stod op Kl. 12, fordi jeg spillede Crarte til Kl. 5. - De Beenklæder, L. havde paa hos Minni sad dog forbandet godt. Maa see at faae et saadant Par. - Drev ned af Gaderne med L. Det er ret et morsomt og fornuftigt Menneske, endskjondt han ikke er Hofjunker end sige Adelig. Onsdag. Saae L. gaae Arm i Arm med Redacteuren af "Fædrelandet". Hilste ham naturligviis i ikke. Lader for Fremtiden, som jeg ikke seer ham. Kunde jo ellers risikere ikke at blive Kammerjunker. - Gad vidst, hvor den fortøiede Dame boer, som jeg saae i Bredgade. Gik samvittighedsfuldt bagefter hende til Norregade, men kunde ingen Oplysning faae. Tabte inat 30 Rbd. i Bassette. - Havde imorges i en ubehagelig Scene med min Skrædder. Var det ikke for Klædernes Skyld, kunde jeg onske, at Fanden havde alle Skræddere. Torsdag. Man maa sige, hvad man vil: Pleischs Chocolade er dog bedre end Minnis; men hans Punsch er ikke saa god. - NB. Opfandt i Morges en ny Maade at sætte mit Haar paa. Saagar Baron R., der altid er saa hoven, bad mig lære sig den Kunst. Vilde ønske, at jeg kunde see lige saa hoven ud som Baron R. Fredag. Frøken Z. vilde knap see til mig iaftes paa Hofballet, men talte hele Tiden med Lieutenant T. Men han har ogsaa Knebelsbarter, og det maa man lade ham, at hans Knebelsbarter ere smukke. - Kunde gjerne styde mig over den Frøken 3. Mender er formodenlig stor Straf for at styde en Hof- junker. - Den Sortøiede saae jeg igjen idag. Hun saae paa mig. Hun er saa godt som min Erobring. Dog bedre, om det var Frøken 3. Det bragte En i Velten. Løverdag. v. D. er bleven Ridder. Hvor i dog et Menneske tager sig ud med saadant et Kors! Speculerer stadig paa, hvorledes jeg ogsaa kan blive Ridder. - Gid jeg var gift! – Alle gamle romantiske Historier falde mig ind: om, hvorledes en simpel Soldat har reddet sin Konges Liv og, skjøndt gemeen Soldat, blev allernaadigst slaaet til Ridder. Vilde ogsaa ønske, at en stor Fare truede Hs. Majestæt, og at jeg kastede mig imellem. Men at det dog i Grunden ikke var nogen egenlig Fare. Søndag. Den Dag har man da No for den Banken paa Dørene. Er forresten bandsat kedsommelig, saasom det er for sjofelt, at more sig om Søndagen. - Var tidlig vaagen og saae Folk gaae til Kirke. Begriber ikke, hvad Fornøielse der kan være i en Kirke, naar det ikke er Confirmations-Søndag.- Kl. 3 kom Lieutenant B. og Kammerjunker S. Spillede Bassette og vandt 40 Rbd. Bare jeg nu vidste, hvor hun hører hjemme, som jeg saae paa E's Concert. Skal dog passe godt paa paa Østergade. Kan holde ordenlig Vagt og lade en anden Løve patrouillere, naar jeg ikke er det. - - -